I 1976 dannet Alex Naumik Sandøy Alex band hvor både Gundersen, Christiansen, Brynjulf Blix og Per Ivar Johansen var med. Deres første album kom i 1977, i tillegg til å spille bass komponerte Gundersen mange av sangene, noen sammen med Christiansen. Flere album fulgte, i 1977, i 1979 og i 1980. Gundersen komponerte «Univers» som Alex fikk en tredjeplass med i Melodi Grand Prix 1980. Han komponerte også Alex sine bidrag i 1981 (sammen med Christiansen), «Rock ‘n’ roller», og i 1982 (sammen med Sandøy), «Perfekte engel». På vei til konsert i Lillehammer 19. september 1980 krasjet turnebussen, trommeslageren Per Ivar Johansen mistet livet og Svein Gundersen ble livstruende skadet.